Vaduz

miniatura|dereita|275px|Centro urbano de Vaduz
**Vaduz** é a capital do principado de Liechtenstein. É a sede do goberno do Principado e o lugar de residencia da familia principesca desde 1939. A cidade acolle tamén a sede do Arcebispado de Liechtenstein, á par que constitúe unha recoñecida praza financeira internacional.

Contaba con 5.214 habitantes en 2010 e o seu termo urbano esténdese sobre 17,3&nbsp;km². Está bañada polo río Rin e situada a 455 metros de altitude.

## Topónimo 
O nome de "Vaduz" aparece mencionado por primeira vez no ano 1150 e polo que parece provén de *avadutg*, que en lingua romanche significa «acueduto». Alternativamente ofrécese a explicación dunha evolución híbrida do latín *vallis* "val" e o antigo alto alemán *diutisk*, "alemán" (*deutsch* en alemán moderno).

## Historia 
Desde mediados do século XIV, o castelo de Vaduz era a residencia dos condes de igual nome. En 1719, o conde de Vaduz e a comunidade de Schellenberg uníronse para formar un principado que tomou o nome de Liechtenstein. Desde 1723, o principado obtivo o dereito de sentar e votar no Reichstag (o parlamento ou dieta do Sacro Imperio Romano Xermánico).

No ano 1948 a empresa do municipio de Mauren Contina AG, a 15 km de Vaduz, saca ao mercado a primeira calculadora de peto, a CURTA Tipo I, un invento mecánico de Curt Herzstark deseñado precariamente cando era un preso no campo de concentración de Buchenwald. O dispositivo permitía realizar operacións de suma, resta, multiplicación, división, e raíces cadradas. Foron moi populares ata o 1970, coa chegada da calculadora electrónica.

## Política 
O Gemeinderat ou Concello Municipal é elixido por catro anos por votación popular e conta con 12 membros.

En xuño de 2001 asinouse en Vaduz a convención da Asociación Europea de Libre Comercio, que liberalizaba o comercio entre os Estados membros incluíndo nos acordos para todos os países os avances en comercio entre Suíza e a Unión Europea.

A concelleira durante o período 2019 a 2023 Petra Miescher do partido liberal-conservador Unión Patriótica foi escollida alcaldesa no ano 2023 co 55,3 % dos votos, en substitución de Manfred Bischof. Renunciou ao cargo o 24 de maio de 2024 tras unha prolongada baixa médica, o que abriu un debate legal sobre o método de sucesión, xa nin que a lei municipal bipartidista de 1974, nin a revisión de 1996, contemplaban o caso. Finalmente foi o tenente de alcalde, Vizebürgermeister  Florian Meier, o nomeado para ocupar o cargo ata que se celebren eleccións o 25 de agosto de 2024.

## Monumentos e sitios de interese 
miniatura|150px|dereita|Museo de Belas Artes de Liechtenstein en Vaduz
A salientar:
* Castelo principesco, remonta ao século XII, con galerías de madeira e arrodeado de viñedos, domina sobre a cidade.
* Catedral e igrexa parroquial urbana de St. Florin , edificación neogótica construída entre os anos 1868 e 1873.
* Museo de Belas Artes de Liechtenstein (Kunstmuseum Liechtenstein), inaugurado no ano 2000, contén coleccións artísticas que abranguen do século XIX á actualidade.
* Museo Postal.

## Galería de imaxes 

Ficheiro:Vaduz.jpg|Vista xeral de Vaduz
Ficheiro:Liechtenstein asv2022-10 img21 Vaduz Kathedrale StFlorin.jpg|Catedral
Ficheiro:Vaduz2005.JPG|Casa Vermella, punto turístico
Ficheiro:Liechtenstein asv2022-10 img01 Vaduz Schloss.jpg|Castelo de Vaduz
Ficheiro:Vaduz en novembro de 2023.jpg|Vaduz en novembro de 2023
Ficheiro:Fernando Botero llamada 'Reclining Woman', en Vaduz.png|Estatua de Fernando Botero en Vaduz,'Reclining Woman' Muller Recostada.
Ficheiro:RedHouseNMov2023.jpg|Lateral da Casa Vermella, propiedade da familia Rheinberger, edificio medieval máis antigo da cidade.

## Notas 
## Véxase tamén 
### Ligazóns externas 
* Páxina oficial de Vaduz  
* Museo Postal de Vaduz  
*Museo de Belas Artes de Liechtenstein)